3. ลักษณะการประกอบธุรกิจ

3.1 ประวัติความเป็นมา

  บริษัทจดทะเบียนจัดตั้งขึ้นในปี 2537 ในชื่อ บริษัท นครไทยสตริปมิล จำกัด
  ได้รับการสนับสนุนเงินกู้จากกลุ่มธนาคารไทย เริ่มก่อสร้างโรงงานในปี 2538 และในปี 2539
  ได้รับอนุญาตจากตลาดหลักทรัพย์แห่งประเทศไทย
  ให้เข้าเป็นบริษัทจดทะเบียนในตลาดหลักทรัพย์แห่งประเทศไทย
  โดยเสนอขายหุ้นสามัญเพิ่มทุนต่อประชาชนทั่วไปครั้งแรกในราคาเสนอขายหุ้นละ 16 บาท
  มูลค่าที่ตราไว้หุ้นละ 10 บาท

  บริษัทดำเนินการก่อสร้างโรงงานผลิตเหล็กแผ่นรีดร้อนจนเสร็จสมบูรณ์ในปี 2540
  และได้เริ่มการทดสอบการผลิตในเดือนตุลาคมปีเดียวกัน ในช่วงระยะเวลาการทดสอบการผลิต
  บริษัทได้ผลิตเหล็กแผ่นรีดร้อนชนิดม้วนจำนวน 207,129 ตัน
  ต่อมาเมื่อประเทศไทยประสบวิกฤตการณ์ทางการเงินในปี 2541
  ส่งผลให้บริษัทประสบปัญหาทางด้านการเงิน
  และไม่สามารถหาแหล่งทุนจากภายในประเทศได้ตามแผนที่วางไว้
  บริษัทจึงต้องชะลอการก่อสร้างโครงการผลิตเหล็กพรุนและโครงการผลิตผลิตภัณฑ์ต่อเนื่อง

  ต่อมาบริษัทได้ระดมทุนโดยการออกตราสารหนี้ในประเทศสหรัฐอเมริกา
  เพื่อนำมาเป็นทุนหมุนเวียน
  และใช้ในการก่อสร้างโรงงานผลิตผลิตภัณฑ์ต่อเนื่องให้แล้วเสร็จในเดือนมีนาคม 2541
  โดยสามารถระดมทุนจากการออกตราสารได้เป็นมูลค่า 505.63 ล้านเหรียญสหรัฐฯ
  ภายใต้เงื่อนไขว่าบริษัทจะต้องได้รับความช่วยเหลือในด้านการบริหารงานจาก บริษัท Steel
  Dynamic Inc. (“SDI”) ซึ่งเป็นเจ้าของโรงงานผลิตเหล็กแผ่นขนาดย่อม (Mini-Mill)
  ชั้นนำในประเทศสหรัฐอเมริกา

  ในปี 2541 ราคาของเหล็กแผ่นรีดร้อนในตลาดโลกลดลงอย่างมาก จากราคาตันละ 340
  เหรียญสหรัฐฯ เหลือเพียงตันละ 200 เหรียญสหรัฐฯ SDI จึงได้ขอยกเลิกสัญญาการบริหารงาน
  ส่งผลให้การเบิกเงินของบริษัทมีข้อจำกัดอย่างมากตามข้อกำหนดของสัญญา
  ทำให้การก่อสร้างโรงงานผลิตผลิตภัณฑ์ต่อเนื่องให้เสร็จสมบูรณ์หยุดชะงักลงและบริษัทได้หยุดการผลิตตั้งแต่ปี
  2542

  การหยุดดำเนินการผลิตส่งผลให้บริษัทมีกระแสเงินสดจากการดำเนินงานติดลบเป็นจำนวนมากกว่าที่คาดการณ์ไว้
  บริษัทประสบปัญหาสภาพคล่องตั้งแต่เดือนธันวาคม 2541
  ทำให้บริษัทไม่สามารถชำระหนี้สินจำนวนมากได้ตามกำหนด
  และได้เข้าสู่กระบวนการปรับโครงสร้างหนี้ในกระบวนการฟื้นฟูกิจการตามพระราชบัญญัติล้มละลายภายใต้การดูแลของคณะกรรมการเพื่อส่งเสริมการปรับปรุงโครงสร้างหนี้
  (คปน.) ตั้งแต่ปี 2542 ในเดือนเมษายน ปี 2543
  เข้าสู่กระบวนการฟื้นฟูกิจการภายใต้ศาลล้มละลายกลาง และ เมื่อวันที่ 27-29 ตุลาคม 2546
  บริษัทสามารถดำเนินการระดมทุนซึ่งเป็นขั้นตอนสำคัญขั้นตอนหนึ่งตามแผนฟื้นฟูกิจการที่ได้รับอนุมัติ
  โดยเสนอขายหุ้นเพิ่มทุนให้แก่ประชาชนทั่วไป จำนวน 1,800 ล้านหุ้น มูลค่าที่ตราไว้หุ้นละ 8.25
  บาท ราคาเสนอขายหุ้นละ 2.20 บาท รวมถึงการแปลงหนี้เป็นทุนของเจ้าหนี้ตามแผนฟื้นฟูกิจการ
  จึงทำให้บริษัทมีทุนชำระแล้วทั้งสิ้นจำนวน 74,137,788,788.25 บาท เท่ากับจำนวนหุ้นสามัญ
  8,986,398,641 หุ้น

  ในปี 2547 บริษัทเริ่มดำเนินการผลิตเพื่อจำหน่ายเชิงพาณิชย์
  และเริ่มมีกำไรสุทธิจากผลการดำเนินงานในไตรมาสที่ 3
  และมีกำไรสุทธิจากการดำเนินงานสำหรับผลการดำเนินงานสิ้นสุดปี 2547

  ในปี 2548 เดือนพฤษภาคม
  ตลาดหลักทรัพย์แห่งประเทศไทยได้อนุญาตให้บริษัทย้ายการซื้อขายหลักทรัพย์ของบริษัทจากหมวด
  REHABCO ไปยังหมวดวัสดุก่อสร้าง กลุ่มอสังหาริมทรัพย์และก่อสร้าง และเจ้าหนี้จำนวน 2
  รายได้ใช้สิทธิแปลงหนี้เงินต้นตามสัญญาหลักการปรับโครงสร้างหนี้เป็นทุน และในเดือนธันวาคม
  บริษัทได้รับการรับรองงานบริหารคุณภาพมาตรฐาน ISO 9001:2000

  ในปี 2549 เดือนมิถุนายน
  ได้มีการแก้ไขแผนฟื้นฟูกิจการของบริษัทโดยมีสาระสำคัญอยู่ที่การแปลงหนี้เงินกู้ที่มีการปรับโครงสร้างหนี้เป็นหุ้นสามัญของบริษัท
  ซึ่งตามที่กำหนดไว้ในแผน จะต้องมีการลดทุนและเพิ่มทุนจดทะเบียนของบริษัท
  เพื่อรองรับการแปลงหนี้เป็นทุน จึงมีผลให้ทุนชำระแล้วของบริษัทเพิ่มขึ้นเป็น
  171,478,835,962.50 บาท ในเดือนกันยายนได้มีการเปลี่ยนแปลงกรรมการของบริษัท
  และต่อมาในเดือนพฤศจิกายน บริษัทได้ทำการย้ายที่ตั้งของสำนักงานใหญ่ของบริษัท นอกจากนี้
  ในเดือนธันวาคม บริษัทได้ดำเนินการลดทุนจดทะเบียนของบริษัท
  โดยการลดมูลค่าที่ตราไว้จากเดิมหุ้นละ 8.25 บาทเป็นหุ้นละ 1.12 บาท

  ในปี 2550 เดือนมกราคม บริษัทได้ดำเนินการจดทะเบียนเพิ่มทุนชำระแล้วจำนวน
  4,360,784,730.40 บาทและ เดือนเมษายนเพิ่มทุนชำระแล้วจำนวน 1,115,350,468.96
  บาท ในเดือนธันวาคม
  ที่ประชุมเจ้าหนี้ได้พิจารณาและลงมติเห็นชอบด้วยคำร้องเสนอขอแก้ไขแผนฟื้นฟูกิจการของบริษัท
  ด้วยคะแนนเสียงร้อย 99.99 ของเจ้าหนี้ที่เข้าประชุมและได้ออกเสียง
  โดยที่ประชุมเจ้าหนี้ได้มีมติให้ขยายระยะเวลาดำเนินการตามแผนฟื้นฟูกิจการที่ครบกำหนดในวันที่
  11 ธันวาคม 2550 ออกไปอีก 1 ปี และศาลได้มีคำสั่งเห็นชอบด้วยคำร้องขอแก้ไขแผนดังกล่าว
  เมื่อวันที่ 3 มีนาคม 2551

  ในปี 2551 เดือนกุมภาพันธ์
  ที่ประชุมเจ้าหนี้ได้มีมติเห็นชอบให้บริษัทสามารถดำเนินการออกหุ้นกู้แปลงสภาพได้จำนวน 250
  ล้านเหรียญสหรัฐ เพื่อเสนอขายให้แก่นักลงทุน
  โดยปัจจุบันบริษัทยังไม่ได้ดำเนินการเสนอขายแต่อย่างใด
  เนื่องจากภาวะวิกฤตทางการเงินที่เกิดขึ้นในต่างประเทศ ในเดือนมีนาคม
  บริษัทได้จดทะเบียนเพิ่มทุนชำระแล้ว จำนวน 15,711,031,461.44 บาท
  เพื่อแปลงหนี้เป็นทุนให้แก่เจ้าหนี้ ในเดือนเมษายน
  บริษัทได้รายงานการเปลี่ยนแปลงโครงสร้างผู้ถือหุ้นรายใหญ่ของบริษัท โดยมีกลุ่ม บริษัท จี สตีล
  จำกัด (มหาชน) เป็นผู้ถือหุ้นรายใหญ่โดยถือหุ้นในสัดส่วนร้อยละ 49.67%
  ซึ่งการเปลี่ยนแปลงดังกล่าวเป็นผลมาจากการแปลงหนี้เงินกู้ที่มีการปรับโครงสร้างหนี้เป็นหุ้นสามัญของบริษัทตามที่กำหนดไว้ในแผนฟื้นฟูกิจการ
  เมื่อวันที่ 5 มิถุนายน 2551 บริษัทได้ดำเนินการจดทะเบียนเปลี่ยนชื่อบริษัท จากบริษัท
  นครไทยสตริปมิล จำกัด (มหาชน) มาเป็น บริษัท จี เจ สตีล จำกัด (มหาชน)
  กับกรมพัฒนาธุรกิจการค้า กระทรวงพาณิชย์ เมื่อวันที่ 12 มิถุนายน 2551
  บริษัทได้ดำเนินการลดทุนจดทะเบียนของบริษัทโดยการลดมูลค่าที่ตราไว้ของหุ้นจากเดิมหุ้นละ
  1.12 บาท เป็นหุ้นละ 0.78 บาท เพื่อทำการล้างส่วนต่ำมูลค่าหุ้นของบริษัทที่มีอยู่จำนวน
  13,286,677,768.15 บาท และเมื่อวันที่ 4 พฤศจิกายน 2551
  บริษัทได้ดำเนินการลดทุนจดทะเบียนและทุนชำระแล้วของบริษัทโดยวิธีการลดมูลค่าหุ้นที่ตราไว้จากเดิมหุ้นละ
  0.78 บาท เป็นหุ้นละ 0.69 บาท เพื่อล้างผลขาดทุนสะสมของบริษัทที่มีอยู่จำนวน 3,304.86
  ล้านบาท และเมื่อวันที่ 5 พฤศจิกายน 2551
  ได้ดำเนินการลดทุนจดทะเบียนโดยการตัดหุ้นสามัญที่ยังมิได้จำหน่ายออกจำนวน 864,877,421
  หุ้น และเมื่อวันที่ 6 พฤศจิกายน 2551 ได้ดำเนินการเพิ่มทุนจดทะเบียนจำนวน
  502,000,114.62 บาท
  เพื่อรองรับการออกและเสนอขายใบสำคัญแสดงสิทธิที่จะซื้อหุ้นสามัญของบริษัทให้แก่กรรมการและพนักงาน(ESOP)
  และเมื่อวันที่ 28 พฤศจิกายน 2551
  ผู้บริหารแผนได้ดำเนินการยื่นคำร้องขอยกเลิกการฟื้นฟูกิจการต่อศาลล้มละลายกลาง
  เนื่องจากผู้บริหารแผนได้ดำเนินการเป็นผลสำเร็จตามที่กำหนดไว้ในแผนฟื้นฟูกิจการ และเมื่อวันที่
  11 ธันวาคม 2551
  บริษัทออกและเสนอขายใบสำคัญแสดงสิทธิที่จะซื้อหุ้นสามัญของบริษัทให้แก่กรรมการและพนักงานของบริษัท
  (ESOP) จำนวน 727,536,398 หุ้น คิดเป็นร้อยละ 1.83
  ของจำนวนทุนจดทะเบียนที่ชำระแล้วของบริษัท

  ในปี 2552 ศาลล้มละลายกลางมีคำสั่งยกเลิกการฟื้นฟูกิจการของบริษัท เมื่อวันที่ 2 มีนาคม
  2552 และที่ประชุมวิสามัญผู้ถือหุ้นครั้งที่ 1/2552 เมื่อวันที่ 12 ธันวาคม 2552
  ได้มีมติอนุมัติให้บริษัทออกและเสนอขายใบสำคัญแสดงสิทธิที่จะซื้อหุ้นสามัญครั้งที่ 2 จำนวน 5,000
  ล้านหน่วย (โดยใบสำคัญแสดงสิทธิ 1 หน่วย มีสิทธิซื้อหุ้นสามัญได้ 3 หุ้น)
  เพื่อเสนอขายให้แก่ผู้ถือหุ้นสามัญของบริษัทตามสัดส่วนการถือหุ้น โดยมีราคาเสนอขายหน่วยละ
  0.03 บาท และอนุมัติให้เพิ่มทุนจดทะเบียนจำนวน 10,350 ล้านบาท
  โดยการออกหุ้นสามัญใหม่จำนวน 15,000 ล้านหุ้น
  เพื่อรองรับการเสนอขายใบสำคัญแสดงสิทธิที่จะซื้อหุ้นสามัญครั้งที่ 2 (GJS-W2)
  ซึ่งบริษัทได้ดำเนินการเพิ่มทุนจดทะเบียนเพื่อรองรับการออกและขายใบสำคัญแสดงสิทธิที่จะซื้อหุ้นสามัญครั้งที่
  2 จำนวน 15,000 ล้านหุ้น กับกรมพัฒนาธุรกิจการค้า กระทรวงพาณิชย์เรียบร้อยแล้ว เมื่อวันที่
  30 ธันวาคม 2552

  ในปี 2553 เดือนธันวาคมบริษัทได้ออกและเสนอขายใบสำคัญแสดงสิทธิที่จะซื้อหุ้นสามัญครั้งที่ 2
  (GJS-W2) ให้แก่ผู้ถือหุ้นเดิมที่มีรายชื่อปรากฏตามวันกำหนดรายชื่อผู้ถือหุ้นที่มีสิทธิในการจองซื้อ
  GJS-W2 (Record Date) ในวันที่ 9 กุมภาพันธ์ 2553
  และวันปิดสมุดทะเบียนพักการโอนหุ้นในวันที่ 10 กุมภาพันธ์ 2553 จำนวน 5,000,000,000
  หน่วย ราคาหน่วยละ 0.03 บาท รวมเป็นเงินที่ได้รับจากการเสนอขาย GJS-W2 จำนวน
  150,000,000 บาท พร้อมกันนี้ บริษัทได้จัดสรรหุ้นสามัญเพื่อรองรับการใช้สิทธิ GJS-W2 จำนวน
  15,000,000,000 หุ้น

  ในปี 2554 เมื่อวันที่ 1 มีนาคม 2554 คณะกรรมการบริษัทได้มีมติอนุมัติให้ออกหุ้นเพิ่มทุนจำนวน
  21,854,166,667 หุ้น มูลค่าที่ตราไว้หุ้นละ 0.69 บาท ให้แก่บริษัท จี สตีล จำกัด (มหาชน)
  (“GSTEEL”) และบริษัท โอเรียลทัล แอ็กเซส จำกัด
  และมีมติอนุมัติการเข้าทำรายการที่เกี่ยวโยงกันระหว่างบริษัทกับผู้ถือหุ้นรายใหญ่ของบริษัทและระหว่างบริษัทกับ
  AcelorMittal Netherlands B.V. (“AM”)
  และมีมติอนุมัติให้แก้ไขข้อบังคับของบริษัทและแก้ไขบัตรส่งเสริมคณะกรรมการส่งเสริมการลงทุนที่ออกให้แก่บริษัท
  และให้นำเสนอเรื่องดังกล่าวต่อที่ประชุมผู้ถือหุ้นเพื่อพิจารณาอนุมัติต่อไป ในเดือนพฤศจิกายน
  ใบสำคัญแสดงสิทธิที่จะซื้อหุ้นสามัญ (GJS-W1)
  ได้พ้นสภาพจากการเป็นหลักทรัพย์จดทะเบียนในตลาดหลักทรัพย์แห่งประเทศไทยตั้งแต่วันที่ 1
  พฤศจิกายน 2554 เป็นต้นไป และในเดือนธันวาคม GSTEEL
  ได้รับหนังสือแจ้งการเลิกสัญญาซื้อขายหุ้นสามัญเพิ่มทุนฯ จาก AM ลงวันที่ 15 ธันวาคม 2554
  และบริษัทฯ เห็นด้วยกับการยกเลิกสัญญาซื้อขายหุ้นสามัญเพิ่มทุนฯ โดย AM
  เนื่องจากเป็นไปตามเงื่อนไขของการเข้าลงทุนตามสัญญาซื้อขายหุ้นสามัญเพิ่มทุนฯ
  ผลจากการเลิกสัญญาสัญญาซื้อขายหุ้นสามัญเพิ่มทุนฯ ดังกล่าว
  จะทำให้ไม่มีการทำคำเสนอซื้อหุ้นสามัญของ GSTEEL โดย AM
  และการทำคำเสนอซื้อซื้อหุ้นสามัญของบริษัทโดยGSTEEL และ บริษัท โอเรียลทัล แอ็กเซส จำกัด
  อีกต่อไป บริษัทจะดำเนินการพิจารณายกเลิกมติที่ประชุมวิสามัญผู้ถือหุ้น ครั้งที่ 1/2554 เมื่อวันที่
  15 สิงหาคม 2554 ที่อนุมัติเรื่องต่างๆ ที่เกี่ยวข้องกับการเข้าทำธุรกรรมกับ AM เช่น
  การเพิ่มทุนจดทะเบียนและการจัดสรรหุ้นสามัญเพิ่มทุนให้แก่ GSTEEL และ บริษัท โอเรียลทัล
  แอ็กเซส จำกัด, การแก้ไขข้อบังคับของบริษัท,
  การแก้ไขเงื่อนไขในบัตรส่งเสริมการลงทุนของบริษัท, การเข้าทำสัญญาให้สินเชื่อ
  และการเข้าทำสัญญาให้ความช่วยเหลือระหว่าง GSTEEL บริษัท และ AM
  ในการประชุมสามัญประจำปีที่จะจัดให้มีขึ้นภายในเดือนเมษายน 2555 ต่อไป

การเปลี่ยนแปลงและพัฒนาการที่สำคัญ

  ปี 2555

  มีนาคม เมื่อวันที่ 26 มีนาคม 2555
  คณะกรรมการบริษัทได้มีมติอนุมัติให้ออกและเสนอขายหุ้นกู้ไม่มีหลักประกัน (“หุ้นกู้”) มูลค่าไม่เกิน
  3,000,000,000 บาท (สามพันล้านบาท) ให้แก่เจ้าหนี้จำนวนหนึ่งของบริษัทฯ
  ภายใต้การปรับโครงสร้างหนี้ ตามโครงการปรับโครงสร้างหนี้ของบริษัทฯ และบริษัทในกลุ่ม

  กรกฎาคม เมื่อวันที่ 2 กรกฎาคม 2555 บริษัทได้ดำเนินการออกหุ้นกู้ไม่มีหลักประกัน บริษัท จี
  เจ สตีล จำกัด (มหาชน) ครั้งที่ 1/2555 ครบกำหนดไถ่ถอนปี พ.ศ. 2557
  ให้กับเจ้าหนี้ของบริษัทที่เข้าร่วมโครงการปรับโครงสร้างหนี้ จำนวน 17 ราย
  ซึ่งมีจำนวนหุ้นกู้ที่ออกและจำหน่าย 161,613 หน่วย มูลค่าที่ตราไว้ต่อหน่วย 10,000 บาท
  มูลค่าหุ้นกู้รวมทั้งสิ้น 1,616,130,000 บาท อายุหุ้นกู้ 2 ปี อัตราดอกเบี้ยคงที่ร้อยละ 3 ต่อปี

  พฤศจิกายน เมื่อวันที่ 8 พศจิกายน 2555 บริษัทได้ดำเนินการออกหุ้นกู้ไม่มีหลักประกัน บริษัท จี
  เจ สตีล จำกัด (มหาชน) ครั้งที่ 2/2555 ครบกำหนดไถ่ถอนปี พ.ศ. 2557
  ให้กับเจ้าหนี้ของบริษัทที่เข้าร่วมโครงการปรับโครงสร้างหนี้ จำนวน 1 ราย
  ซึ่งมีจำนวนหุ้นกู้ที่ออกและจำหน่าย 11,451 หน่วย มูลค่าที่ตราไว้ต่อหน่วย 10,000 บาท
  มูลค่าหุ้นกู้รวมทั้งสิ้น 114,510,000 บาท อายุหุ้นกู้ 2 ปี อัตราดอกเบี้ยคงที่ร้อยละ 3 ต่อปี

  ธันวาคม เมื่อวันที่ 28 ธันวาคม 2555
  บริษัทได้แจ้งปิดงานเฉพาะลูกจ้างที่มีข้อพิพาทแรงงานที่ตกลงกันไม่ได้
  ในเรื่องของการจ่ายค่าชดเชย การจ่ายโบนัส และการปรับค่าจ้าง
  จนกว่าบริษัทและสหภาพแรงงานฯ
  จะสามารถบรรลุข้อตกลงร่วมกันในการแก้ไขเปลี่ยนแปลงข้อตกลงสภาพการจ้างได้
  ซึ่งการใหช้มาตรการนี้จะไม่ส่งผลกระทบให้กับบริษัท เนื่องด้วยบริษัทยังอยู่ในระหว่างหยุดการผลิต

  ปี 2556

  มกราคม เมื่อวันที่ 10 มกราคม 2556
  บริษัทได้ดำเนินการจดทะเบียนลดทุนที่ยังไม่ได้จัดสรรจำนวน 3,233,789,388 หุ้น
  มูลค่าที่ตราไว้หุ้นละ 0.69 บาท จึงทำให้บริษัทมีทุนจดทะเบียนจำนวน 38,246,736,527.22
  บาท โดยแบ่งออกเป็นหุ้นสามัญจำนวน 55,430,052,938 หุ้น มูลค่าที่ตราไว้หุ้นละ 0.69 บาท
  และเมื่อวันที่ 15 มกราคม 2556 บริษัทได้ดำเนิการเพิ่มทุนจดทะเบียนจำนวน
  91,733,097,486.93 บาท จากทุนจดทะเบียนเดิมจำนวน 38,246,736,527.22 บาท
  เป็นทุนจดทะเบียนจำนวน 129,979,834,014.15 บาท แบ่งออกเป็นหุ้นสามัญจำนวน
  188,376,571,035 หุ้น มูลค่าที่ตราไว้หุ้นละ 0.69 บาท กับนายทะเบียนบริษัทมหาชนจำกัด
  กรมพัฒนาธุรกิจการค้า กระทรวงพาณิชย์ เป็นที่เรียบร้อยแล้ว

  กุมภาพันธ์ เมื่อวันที่ 8 กุมภาพันธ์ 2556
  คณะกรรมการมีมติอนุมัติการจัดสรรหุ้นสามัญเพิ่มทุนจำนวนไม่เกิน 215,909,091
  หุ้นให้แก่เรอเนสซองส์ แอดไวซอรี่ ลิมิเต็ด (“RA”) ในราคาหุ้นละ 0.11 บาท
  เพื่อเป็นส่วนหนึ่งของค่าตอบแทน โดย RA จะนำหุ้นสามัญเพิ่มทุนของบริษัท จีเจเอส โน๊ตส์
  โฮลดิ้งส์ จำกัด (“GJS Notes”) มาชำระเป็นค่าหุ้นสามัญเพิ่มทุนของบริษัท
  ซึ่งจะทำให้บริษัทได้รับชำระค่าหุ้นด้วยทรัพย์สินอื่นนอกจากตัวเงิน
  โดยมีอัตราส่วนการแลกเปลี่ยนหุ้นคือ 1 หุ้นของ GJS Notes ต่อ 72.727 หุ้นของบริษัท
  และอนุมัติการกำหนดรายละเอียดการตีราคาหุ้นสามัญเพิ่มทุนของ GJS Notes
  ซึ่งจะนำมาแลกกับหุ้นสามัญเพิ่มทุนของบริษัทซึ่งจะออกให้แก่บริษัท บรุ๊คเคอร์ กรุ๊ป จำกัด
  (มหาชน) และ/หรือบริษัทในเครือเพื่อเป็นค่าที่ปรึกษา โดยมีอัตราส่วนการแลกเปลี่ยนหุ้นคือ 1
  หุ้นของ GJS Notes ต่อ 100 หุ้นของบริษัท

3.2 โครงสร้างรายได้

  เนื่องจากภาวะตลาดที่ชะลอตัวตลอดปี 2555 ทำให้ปริมาณการขายและราคาขายในปี 2555
  ลดลงจากปี 2554 ซึ่งดูได้จากยอดขายที่ลดลงจำนวน 10,705 ล้านบาท คิดเป็นร้อยละ 58

+-----------------------------+-------+----+-------+----+-------+----+
|                             | 2555  |    | 2554  |    | 2553  |    |
+-----------------------------+-------+----+-------+----+-------+----+
|                             | ล     | %  | ล     | %  | ล     | %  |
|                             | ้านบาท |    | ้านบาท |    | ้านบาท |    |
+-----------------------------+-------+----+-------+----+-------+----+
| ยอดขาย                      | 7,7   | 9  | 18,0  | 9  | 14,0  | 8  |
|                             | 32.69 | 3. | 63.39 | 6. | 91.75 | 7. |
| เหล็กแผ่นรีดร้อน (HRC)          |       | 44 |       | 60 |       | 17 |
|                             | 70.87 |    | 3     |    | 9     |    |
| เหล็กจากการปรับสภาพผิว (RTM)   |       | 0. | 03.55 | 1. | 62.25 | 5. |
|                             | -     | 86 |       | 62 |       | 95 |
| เหล็กแผ่นตัด (Cut Sheet)       |       |    | -     |    | 0.19  |    |
|                             | 98.99 | -  |       | -  |       | 0. |
| สินค้าคงเหลือและวัตถุดิบ          |       |    | 2     |    | 1     | 00 |
|                             |       | 1. | 40.50 | 1. | 03.87 |    |
|                             |       | 20 |       | 29 |       | 0. |
|                             |       |    |       |    |       | 64 |
+-----------------------------+-------+----+-------+----+-------+----+
| รายได้ดอกเบี้ย                 | 4.74  | 0. | 2.65  | 0. | 2.17  | 0. |
|                             |       | 06 |       | 01 |       | 01 |
+-----------------------------+-------+----+-------+----+-------+----+
| รายได้อื่น                     | 1     | 1. | -     | -  | 5     | 3. |
|                             | 55.41 | 88 |       |    | 71.69 | 54 |
| กำไรจากอัตราแลกเปลี่ยน         |       |    | -     | -  |       |    |
|                             | -     | -  |       |    | 1     | 0. |
|   กลับรายการประมาณการผลขาดทุน |       |    | 20.22 | 0. | 28.02 | 79 |
| จากคำสั่งซื้อของวัตถุดิบที่ยังไม่รับมอบ | 7.00  | 0. |       | 11 |       |    |
|                             |       | 08 | -     |    | 2     | 1. |
|                             | 1     |    |       | -  | 75.75 | 71 |
|  กลับรายการหนี้สูญและหนี้สงสัยจะสูญ | 91.07 | 2. | 68.87 |    |       |    |
|                             |       | 31 |       | 0. | -     | -  |
|   กำไรจากการปรับโครงสร้างหนี้   | 15.14 |    |       | 37 |       |    |
|                             |       | 0. |       |    | 29.61 | 0. |
| รายได้อื่น ๆ                   |       | 18 |       |    |       | 18 |
+-----------------------------+-------+----+-------+----+-------+----+

3.3 เป้าหมายการดำเนินธุรกิจ Management

  ปี 2556 นี้ ด้วยภาวะเศรษฐกิจที่มีแนวโน้มปรับตัวดีขึ้น ทั้งในด้านตลาดและด้านราคาของผลิตภัณฑ์
  รวมทั้งการได้รับความสนับสนุนเป็นอย่างดีจากทางภาครัฐ
  บริษัทมีเป้าหมายและความตั้งใจที่จะเดินเครื่องจักรทำการผลิต 24 ชั่วโมง
  เพื่อเพิ่มยอดการผลิตให้เต็มกำลังการผลิตของโรงงาน และลดต้นทุนการผลิตให้ต่ำลง ตามหลัก
  Economy of Scale โดยให้สอดคล้องกับสภาวะเศรษฐกิจในปัจจุบัน
  อันจะส่งผลให้บริษัทสามารถตอบสนองต่อความต้องการของตลาดได้อย่างต่อเนื่อง
  เพื่อโอกาสในการสร้างกำไรให้กับบริษัท อย่างไร
  ก็ตามการเดินเครื่องจักรเต็มกำลังการผลิตจะต้องใช้เงินทุนหมุนเวียนจำนวนมาก
  ซึ่งบริษัทตระหนักในประเด็นนี้และอยู่ในขั้นตอนเร่งสรรหาเงินทุนหมุนเวียนดังกล่าว

  ทั้งนี้ บริษัทมีเป้าหมายในการปรับปรุงคุณภาพการผลิตให้ดีขึ้นอย่างต่อเนื่อง
  โดยมีเป้าหมายในการดำเนินการโครงการในอนาคต ดังนี้

1.  โครงการปรับปรุงคุณภาพน้ำเหล็กภายใต้สูญญากาศ (Vacuum Oxygen Degasser)

2.  โครงการผลิตเหล็กแผ่นชุบสังกะสี (Galvanizing Line)

3.  โครงการผลิตเหล็กแผ่นรีดเย็น (Cold Rolling Mill)

  ซึ่งจากโครงการดังกล่าวข้างต้น บริษัทจะสามารถผลิตผลิตภัณฑ์ใหม่ๆ
  และขยายฐานลูกค้าได้มากขึ้น
  รวมทั้งการขยายผลิตภัณฑ์เหล็กแผ่นรีดร้อนไปสู่ผลิตภัณฑ์ที่มีมูลค่าเพิ่มสูงมากขึ้น (Value Added
  Product) เพื่อสร้างมูลค่าเพิ่มให้กับธุรกิจมากยิ่งขึ้น